CELEX: 32017D0446
Language: bg
Date: 2017-03-03 00:00:00
Title: Решение (ЕС) 2017/446 на Съвета от 3 март 2017 година за сключване от името на Европейския съюз на Протокола (от 2015 г.) за изменение на приложението към Споразумението за търговията с граждански въздухоплавателни средства

15.3.2017   
            
            
               BG
            
            
               Официален вестник на Европейския съюз
            
            
               L 69/1
            
         РЕШЕНИЕ (ЕС) 2017/446 НА СЪВЕТА
   от 3 март 2017 година
   за сключване от името на Европейския съюз на Протокола (от 2015 г.) за изменение на приложението към Споразумението за търговията с граждански въздухоплавателни средства
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея, във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:
   
               (1)
            
            
               С Решение 80/271/ЕИО на Съвета (2) беше одобрено сключването на Споразумението за търговията с граждански въздухоплавателни средства („Споразумението“) в рамките на ГАТТ,
            
         
               (2)
            
            
               Подписалите споразумението страни чрез своите представители се договориха на 5 ноември 2015 г. в Женева да отворят Протокола (от 2015 г.) за изменение на приложението към Споразумението за търговията с граждански въздухоплавателни средства („протокола“) за приемане, с който в приложението към Споразумението се въвеждат промените, внесени във версията на Хармонизираната система за описание и кодиране на стоките от 2007 г.,
            
         
               (3)
            
            
               Протоколът следва да бъде одобрен,
            
         ПРИЕ НАСТОЯЩОТО РЕШЕНИЕ:
   Член 1
   Протоколът (от 2015 г.) за изменение на приложението към Споразумението за търговията с граждански въздухоплавателни средства се одобрява от името на Съюза.
   Текстът на протокола е приложен към настоящото решение.
   Член 2
   Председателят на Съвета посочва лицето(ата), упълномощено(и) да депозира(т) от името на Съюза акта за приемане, с което се изразява съгласието на Съюза да бъде обвързан с протокола (3).
   Член 3
   Настоящото решение влиза в сила в деня на приемането му.
   
      Съставено в Брюксел на 3 март 2017 година.
      
         
            За Съвета
         
         
            Председател
         
         M. FARRUGIA
      
   
   
      (1)  Съгласие от 15 февруари 2017 г. (все още непубликувано в Официален вестник).
   
      (2)  Решение 80/271/ЕИО на Съвета от 10 декември 1979 г. относно сключването на многостранните споразумения в резултат на търговските преговори в периода 1973—1979 г. (ОВ L 71, 17.3.1980 г., стр. 1).
   
      (3)  Датата на влизане в сила на протокола ще бъде публикувана в Официален вестник на Европейския съюз от Генералния секретариат на Съвета.